जो आज़ादी हमें मिली उसमें संविधान के अनुच्छेद 19(1) में बात कहने की आज़ादी भी दी गई, उसी का इस्तेमाल करके कुछ सरफ़िरे तत्व आज देश का संविधान जलाने से भी पीछे नहीं रहते. एक विशेष समुदाय के कुछ लोगों को महज़ किसी नेता की सोशल मीडिया पर तस्वीर शेयर कर देने से ही पुलिस आनन फ़ानन में राष्ट्रद्रोह का मुक़दमा दर्ज कर जेल भेजने से नहीं चूकती, वहीं कुछ फ़ासीवादियों के संविधान की प्रतियां जलाने और संविधान निर्माता बाबा साहब अंबेडकर के ख़िलाफ़ अभद्र भाषा का प्रयोग होने पर भी आख़िर मूकदर्शक क्यों बनी रहती है. मामला भी तब तक दर्ज करने में आनाकानी करती है, जब तक दिल्ली सरकार के मंत्री की मांग और भीम सेना के राष्ट्रीय नेता की शिकायत थाने में नहीं पहुंच जाती.